**HANKE- ja TÖÖVÕTULEPING nr**

**Saue Vallavalitsus** (edaspidi Tellija) registrikood 77000430 , asukoht Kütise tn 8, Saue linn, Harjumaa 76505, mida esindab põhimääruse alusel vallavanem Andres Laisk ja

**…….** (edaspidi Töövõtja) registrikood ……, asukoht ……., ……., ……, ….., mida esindab põhikirja alusel juhatuse liige …….,

keda nimetatakse edaspidi Pool või koos Pooled, sõlmisid käesoleva lepingu (edaspidi Leping) alljärgnevas:

1. **Lepingu objekt**
	1. Lepingu objektiks on Töövõtja poolt käesoleva Lepingu alusel teostatav järgnev töö: Tellija igakordse tellimuse alusel Saue valla teedele ja tänavatele liikluskorralduslike vahendite tootmine, paigaldamine (edaspidi Töö).
	2. Töö raames kohustub Töövõtja:
		1. valmistama ja müüma liikluskorralduslikke ja tänava- või kohanimede märke;
		2. müüma tee tähisposte;
		3. andma rendile liikluskorralduslikke märke;
		4. teostama liiklusmärkide paigaldustöid Saue valla haldusterritooriumil;
	3. Töövõtja kinnitab, et tal on olemas kõik Eesti Vabariigis kehtivate õigusaktidega nõutavad load Töö teostamiseks.
2. **Tähtaeg**
	1. Töövõtja kohustub tegema Lepingu objektiks oleva Töö ajavahemikus juuli 2021-01.05.2022.
	2. Tellimuste täitmise tähtajad on järgmised:
		1. kiireloomulise sisuga tellimus (valla teel ajutise liiklusmärgi komplekti viimine ja paigaldus ohtliku koha tähistamisel) – 12 tundi;
		2. kuni 7 kaubaühiku müük koos paigaldusega või ilma paigalduseta Saue linnas ja Laagri alevikus – kuni 7 kalendripäeva;
		3. kuni 7 kaubaühiku müük koos paigaldusega või ilma paigalduseta Saue vallas (va Saue linn ja Laagri alevik) – kuni 10 kalendripäeva
		4. 7-25 kaubaühiku müük koos paigaldusega Saue vallas – kuni 14 kalendripäeva;
		5. viitade nr 634, 636 (värviline, pööratud servaga II kl kilega) paigaldustähtaeg on kuni 14 kalendripäeva alates Maanteeametiga kooskõlastuse saamisest
	3. Tellimuse täitmise tähtaeg hakkab kulgema Tellija poolt Töövõtjale tellimuse esitamisele järgnevast päevast.
	4. Tellija esitab punktis 2.2 kirjeldatud tellimused Töövõtjale kirjalikult.
3. **Töö üleandmine ja töö eest tasumine**
	1. Tehtud Töö kohta vormistab Töövõtja teostatud tellimustöö üleandmise-vastuvõtmise akti (edaspidi Akt) kahes eksemplaris ja esitab need Tellijale kinnitamiseks. Akt sisaldab objekti nimetust, kauba artiklite numbrit või nimetust, kauba artiklite arvu ja ühikuhindu ja Töö tegemiseks kulutatud aega.
	2. Tellija kohustub üleantud Töö 3 tööpäeva jooksul üle vaatama ja Aktile alla kirjutama. Juhul, kui Töövõtja on Lepingust tulenevad kohustused täitnud ja Tellijale esitanud Akti allkirjastamiseks ning Tellija ei ole esitanud põhjendatuid pretensioone Töö kvaliteedi osas 3 tööpäeva jooksul peale üleandmis-vastuvõtmisakti esitamist loetakse Töö vastu võetuks.
	3. Tellijal on õigus keelduda Tööd vastu võtmast ja Aktile alla kirjutamast, kui Töö ei vasta Lepingu tingimustele. Sellisel juhul esitab Tellija Töövõtjale 3 tööpäeva jooksul Akti esitamisest oma põhjendatud pretensioonid ja annab Töövõtjale mõistliku tähtaja puuduste kõrvaldamiseks.
	4. Tellija poolt kinnitatud Akti põhjal koostab Töövõtja arve ja esitab selle Tellijale. Tellija tasub teostatud tööde eest Töövõtja poolt esitatud arve alusel 14 kalendripäeva jooksul alates arve esitamisest.
	5. Tellija tasub Töövõtjale tellimuskirja kohase töö eest Lisaks 1 olevas hinnapakkumises esitatud ühikhindade alusel ja Lisaks 2 oleva hinnakirja alusel kuluartiklite eest, mis ei sisaldunud hankedokumentides nõutud hinnapakkumises. Tasule lisandub kehtiv käibemaks.
4. **Töövõtja kohustub:**
	1. teostama punktis 1 nimetatud Töö punktis 2 määratud tähtaegadel vastavalt Lepingu tingimustele;
	2. hankima Töö tegemiseks vajaliku tööjõu, materjalid ja töövahendid omal kulul, et saavutada kokkulepitud Töö tulemus;
	3. tagama Tööde teostamisel liiklus- ja keskkonnaohutuse;
	4. vastutama tööga kaasnevate kõrvalmõjude eest keskkonnale ja kolmandatele isikutele või nende varadele ning hüvitama kõrvalmõjude tekkimisega seotud kahjud.
	5. Tellijalt iganädalaselt kirjalikult üle küsima kas paigaldatud ajutiste liiklusmärkide renti pikendatakse või mitte.
5. **Tellija kohustub:**
	1. tasuma Lepinguga kooskõlas teostatud Töö eest Lepingu punktis 3 kokkulepitud tasu;
	2. Töö üleandmisel üle vaatama ja kokkulepitud tingimustele vastava Töö vastu võtma vastavalt punktis 3 sätestatud korrale ja tähtaegadele.

1. **Garantii**
	1. Töövõtja annab teostatud Tööle sh Töö raames paigaldatud toodetele ja materjalidele garantii tähtajaga 2 aastat. Tähtaja alguseks loetakse Töö aktiga üleandmise-vastuvõtmise päeva..
	2. Garantii kehtivuse jooksul on Töövõtja kohustatud omal kulul parandama kõik Töös ilmnevad puudused ja vead, mille tõttu Töö ei vasta Lepingu tingimustele, välja arvatud juhul, kui puudus Töös ilmnes ühe või mitme järgneva Töövõtja poolt tõendamist nõudva asjaolu mõjul:
* Töö käigus paigaldatud seadmete ebaõige kasutamine (sealhulgas sihipärasest hälbiv kasutamine, puudulik hooldamine, Tööandja poolt kehtestatud tingimuste järgimata jätmine);
* Tellija või kolmandate isikute poolt Tööd vahetult kahjustav tegevus;
* vääramatu jõud.
	1. Töövõtja on kohustatud alustama puuduste kõrvaldamist 10 kalendripäeva jooksul pärast kirjaliku teatise saamist Tellijalt ja parandama mõistliku aja jooksul. Töövõtja on kohustatud kõrvaldama Töös esinevad puudused, millest Tellija teatab garantiiaja jooksul.
1. **Vastutus**
	1. Pooled vastutavad Lepingu rikkumise, mittenõuetekohase täitmise või Lepingu täitmise käigus tekitatud kahju eest Eesti Vabariigis kehtivates õigusaktides sätestatud ulatuses.
	2. Kohustuste täitmata jätmise või mittenõuetekohase täitmisega kahju tekitamisel on süüdi olev Pool kohustatud kahju kannatava Poole nõudmisel tekitatud kahju täies ulatuses hüvitama.
	3. Töövõtja vastutab Töö lepingutingimustele mittevastavuse eest ja kohustub puudulikult tehtud Töö omal kulul ümber tegema ja parandama. Kui Töövõtja puudulikult tehtud Tööd Tellija määratud mõistliku tähtaja jooksul ei paranda, siis on Tellijal õigus teha seda Tellija eest, kasutades selleks kolmandate isikute teenuseid. Töövõtja kohustub hüvitama Tellijale Tellija kirjalikul nõudmisel hinnavahe.
	4. Töövõtja kohustub Töö üleandmisega viivitamisel üle punktis 2.2.1 nimetatud tähtaja, kui ei esine vastutusest vabastavaid asjaolusid, maksma Tellija nõudmisel leppetrahvi 75 eurot iga hilinenult täidetud tellimuse eest.
	5. Töövõtja kohustub Töö üleandmisega viivitamisel üle punktis 2.2.2 nimetatud tähtaja, kui ei esine vastutusest vabastavaid asjaolusid, maksma Tellija nõudmisel leppetrahvi 25 eurot päevas iga viivitatud kalendripäeva eest.
	6. Töövõtja kohustub Töö üleandmisega viivitamisel üle punktis 2.2.3 nimetatud tähtaja, kui ei esine vastutusest vabastavaid asjaolusid, maksma Tellija nõudmisel leppetrahvi 25 eurot päevas iga viivitatud kalendripäeva eest.
	7. Töövõtja kohustub Töö üleandmisega viivitamisel üle punktis 2.2.4 nimetatud tähtaja, kui ei esine vastutusest vabastavaid asjaolusid, maksma Tellija nõudmisel leppetrahvi 50 eurot päevas iga viivitatud kalendripäeva eest
	8. Töövõtja kohustub Töö üleandmisega viivitamisel üle punktis 2.2.5 nimetatud tähtaja, kui ei esine vastutusest vabastavaid asjaolusid, maksma Tellija nõudmisel leppetrahvi 50 eurot päevas iga viivitatud kalendripäeva eest
	9. Töövõtja vastutab paigalduse kvaliteedi eest üksnes Töö korral, kui Tellija on Töövõtjalt paigaldusteenuse tellinud.
	10. Tellija kohustub Töö eest tasumisega viivitamisel üle kokkulepitud tähtaja, kui ei esine vastutusest vabastavaid asjaolusid, maksma Töövõtja nõudmisel viivist 0,2% tasumisega viivitatud summalt päevas iga hilinenud kalendripäeva eest.
2. **Lepingu rikkumise vabandatavus**
	1. Lepingust tulenevate kohustuste täitmata jätmist või mittenõuetekohast täitmist ei loeta Lepingu rikkumiseks, kui selle põhjuseks olid Poolte tegevusest sõltumatud asjaolud, mis teevad Lepingu täitmise osaliselt või täielikult võimatuks (Vääramatu jõud).
	2. Lepingus mõistetakse Vääramatu jõuna ülestõusu, üldstreiki, massilisi rahutusi, sõjategevust, loodusõnnetust Poolte asukohas, samuti muud Lepingu Pooltest sõltumatud asjaolud, mida Pooled aktsepteerivad Vääramatu jõuna.
	3. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest viivitamata kirjalikult teatama teisele Poolele.
	4. Vääramatu jõu asjaoludele tuginev Pool on kohustatud nende mõju Lepingule põhistama.
	5. Kui Vääramatu jõu asjaolud kestavad üle 30 päeva, otsustavad Pooled läbirääkimiste käigus oma lepinguliste kohustuste täitmise ja Lepingu jätkamise võimalused.
3. **Lepingu jõustumine, muutmine ja lõppemine**
	1. Leping jõustub alates selle allkirjastamisest mõlema Poole poolt ning kehtib kuni 01. maini 2022.a.
	2. Lepingut muudetakse poolte kirjalikul kokkuleppel, mis vormistatakse Lepingu lisadena. Muudatust sooviv Pool teeb kirjaliku ettepaneku, millele teine pool annab oma seisukoha kirjalikult 10 tööpäeva jooksul arvates ettepaneku saamisest. Kui teine Pool ei anna Lepingu muudatusteks oma nõusolekut, siis muudatus ei jõustu.
	3. Leping lõpeb punktis 10.1. toodud tähtpäeval.
	4. Lepingu võib lõpetada ennetähtaegselt Poolte kirjalikul kokkuleppel.
	5. Tellijal on õigus Leping ennetähtaegselt üles ütelda, kui:
		1. Töövõtja korduvalt rikub oma lepingulisi kohustusi ja see ei ole lepinguliselt vabandatav
		2. Töövõtja muul moel oluliselt rikub Lepingut;
		3. kui esinevad muud mõjuvad põhjused Lepingu lõpetamiseks.
4. **Teated**
	1. Lepinguga seotud Poolte teated peavad olema esitatud kirjalikus vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi.
	2. Kirjalik teade loetakse kättesaaduks, kui teade on üle antud allkirja vastu või teade on saadetud postiga teise Poole Lepingu punktis 10 fikseeritud aadressil ja kirja postitamisest on möödunud 5 tööpäeva.
	3. Informatiivset teadet võib edastada telefoni, faksi või elektronposti teel.
	4. Kumbki Pooltest on kohustatud teatama viivitamatult teisele Poolele muudatustest Lepingu punktis 10 sätestatud andmetes.
5. **Poolte andmed ja kontaktisikud**
	1. Tellija: Saue Vallavalitsus, Kütise tn 8, Saue linn; registrikood 77000430; tel. 679 0180 . Kontaktisik tööde tellimisel ja vastuvõtmisel Indrek Pikk, tel 56804890, indrek.pikk@sauevald.ee
	2. Töövõtja: ….., ………, tel……. Kontaktisik tööde tellismisel ……., tel ……..

Kiireloomulise sisuga tellimus (p 2.2.1): Valveteenistuse dispetšer ………., Tel ……….

1. **Lõppsätted**
	1. Leping tühistab kõik Pooltevahelised Lepingu objektiga seotud varasemad suulised ja kirjalikud kokkulepped.
	2. Lepinguga reguleerimata küsimustes lähtuvad Pooled võlaõigusseaduses sätestatud vastavast regulatsioonist.
	3. Kumbki Pool ei tohi Lepingust tulenevaid õigusi ja kohustusi üle anda kolmandale isikule ilma teise Poole kirjaliku nõusolekuta.
	4. Lepingust tulenevad vaidlused lahendavad Pooled läbirääkimiste teel, mis fikseeritakse kahepoolse protokolliga. Kui läbirääkimised ei anna tulemust, lahendatakse vaidlus lahendatakse vaidlus lõplikult Harju Maakohtus.
	5. Leping on sõlmitud elektroonilises vormis ja allkirjastatud digitaalselt või paberil kahes eksemplaris millest mõlemad on poolte poolt allkirjastatud.
	6. Lepingu lahutamatuks osaks on järgmised Lepingu lisad:
	7. pakkumine
	8. Lisa 1 – pakkuja hinnakiri (milles sisalduvad pakkumise kohased hinnad Tellijale ja ka muude toodete hinnad, mis pakkumises ei sisaldunud)
	9. Lisa 2 – Hankedokumendid
2. **Poolte allkirjad**

**14.1. Tellija: 14.2. Töövõtja:**

**Saue Vallavalitsus ………………….**

Kütise 8; Saue linn ………………….

Saue vald 76505 ………………….

Tel 679 0180 ………….………

info@sauevald.ee .…………………

 (allkirjastatud digitaalselt) (allkirjastatud digitaalselt)

Andres Laisk ………………..

vallavanem ………………..